449.61 REGOLAMENTI DWAR IL-PROTEZZJONI TAS-SAĦĦA PUBBLIKA FIR-RIGWARD TA’ SUSTANZI RADJUATTIVI FL-ILMIJIET MAĦSUBA GĦALL-KONSUM MILL-BNIEDEM L-AVVIŻ LEGALI 8 tal-2016. L-AVVIŻ LEGALI 8 tal-2016. 1. Titolu u skop. (1) It-titolu ta’ dawn ir-regolamenti hu r-Regolamenti dwar il-Protezzjoni tas-Saħħa Pubblika fir-rigward ta’ Sustanzi Radjuattivi fl-Ilmijiet maħsuba għall-Konsum mill-Bniedem. (2) Dawn ir-regolamenti jimplimentaw id-dispożizzjonijiet tad-Direttiva tal-Kunsill 2013/51/EURATOM tat-22 ta’ Ottubru 2013 li tistabbilixxi rekwiżiti għall-protezzjoni tas-saħħa tal-pubbliku ġenerali fir-rigward ta’ sustanzi radjuattivi fl-ilma maħsub għall-konsum mill-bniedem. (3) L-għan ta’ dawn ir-regolamenti hu li jistabbilixxi r-rekwiżiti għall-protezzjoni tas-saħħa tal-pubbliku ġenerali fir-rigward ta’ sustanzi radjuattivi fl-ilma maħsub għall-konsum mill-bniedem kif ukoll biex jistipula valuri parametriċi u frekwenzi u metodi għall-monitoraġġ ta’ sustanzi radjuattivi. 2. Għall-finijiet ta’ dawn ir-regolamenti, sakemm ir-rabta tal-kliem ma teħtieġx xort’oħra: " awtorità kompetenti " tfisser is-Suprintendent tas-Saħħa Pubblika jew persunal li tkun awtorizzata taġixxi f’ismu; "doża indikattiva" jew "DI" tfisser id-doża effettiva impenjata għal sena waħda ta’ inġestjoni li tirriżulta mir-radjonu klidi kollha li l-preżenza tagħhom ġiet individwata fi provvista tal-ilma maħsuba għall-konsum mill-bniedem, ta’ oriġini naturali u artifiċjali, iżda bl-esklużjoni tat-tritju, il-potassju-40, ir-radon u l-prodotti tad-diżintegrazzjoni tar-radon li għandhom ħajja qasira; "ilma maħsub għall-konsum mill-bniedem " tfisser: (a) l-ilmakollu, fl-istat oriġinali tiegħu jew wara trattament, maħsub għax-xorb, it-tisjir, it-tħejjija tal-ikel jew għanijiet oħra domestiċi, irrispettivament mill-oriġini tiegħu u minn jekk hux ipprovdut minn netwerk ta’ distribuzzjoni, minn bawżer, jew fi fliexken jew kontenituri; u (b) l-ilma kollu użat fi kwalunkwe impriża li tipproduċi l-ikel għall-manifattura, l-ipproċessar, il-preservazzjoni jew il-kummerċjalizzazzjoni ta’ prodotti jew sustanzi maħsuba għall-konsum mill-bniedem ħlief jekk l-awtoritajiet nazzjonali kompetenti jkunu sodisfatti li l-kwalità tal-ilma ma tistax taffettwa t-tjubija għas-saħħa tal-oġġett tal-ikel fl-għamla aħħarija; "sustanza radjuattiva " tfisser kwalunkwe sustanza li fiha radjunu klid wieħed jew aktar li l-attività jew il-konċentrazzjoni tagħhom ma tistax tiġi injorata mil-lat ta l-protezzjoni mir-radjazzjoni; "valur parametriku " tfisser il-valur ta’ sustanzi radjuattivi fl-ilma maħsub għall-konsum mill-bniedem li l-awtorità kompetenti għandha tivvaluta jekk il-preżenza ogħla minnu ta’ sustanzi radjuattivi fl-ilma maħsub għall-konsum mill-bniedem hix ta’ riskju għas-saħħa tal-bniedem li jirrikjedi azzjoni u, fejn ikun meħtieġ, għandha tieħu azzjoni ta’ rimedju biex ittejeb il-kwalità tal-ilma għal livell li jikkonforma mar-rekwiżiti għall-ħarsien tas-saħħa tal-bniedem mill-perspettiva ta’ protezzjoni mir-radjazzjoni. 3. Kamp ta’ applikazzjoni u eżenzjonijiet. (1) Dawn ir-regolamenti japplikaw għall-ilma maħsub għall-konsum mill-bniedem. (2) Dawn ir-regolamenti ma japplikawx għal: (a) ilmijiet minerali naturali rikonoxxuti bħala tali mill-awtoritajiet nazzjonali kompetenti, f’konformità mad-Direttiva 2009/54/KE; u (b) ilmijiet li huma prodotti mediċinali fit-tifsira tad-Direttiva 2001/83/KE. (3) L-awtorità kompetenti tista’ teżenta minn dawn ir-regolamenti: (a) ilma maħsub esklużivament għal dawk l-għanijiet li għalihom l-awtoritajiet kompetenti huma konvinti li l-kwalità tal-ilma ma għandux influwenza, la diretta u lanqas indiretta, fuq is-saħħa tal-pubbliku ġeneral i kkonċernat; (b) ilma maħsub għall-konsum mill-bniedem li jkun ġej minn provvista individwali li tipprovdi medja ta’ inqas minn 10 metrikubi kuljum jew li tipprovdi ilma lil inqas minn ħams in persuna, sakemm l-ilma ma jkunx ipprovdut bħala parti minn attività kummerċjali jew pubblika. (4) L-awtorità kompetenti li tirrikorri għall-eżenzjonijiet imsemmija fis-sub regolament (3)(b) għandha tiżgura li: (a) il-pubbliku ġeneral i kkonċernat ikun mgħarraf b’dan u bi kwalunkwe azzjoni li tista’ tittieħed biex tipproteġi lis-saħħa tal-bniedem mill-effetti ħżiena kkawżati minn kwalunkwe tniġġiż ta’ ilma maħsub għall-konsum mill-bniedem; u (b) meta jkun evidenti li hemm ħsara potenzjali għas-saħħa tal-bniedem ġejja mill-kwalità ta’ dan l-ilma, il-pubbliku ġeneral i kkonċernat għandu jingħata pariri adatti minnufih. 4. Programm ta’ monitoraġġ. L-awtorità kompetenti għandha tieħu l-miżuri kollha meħtieġa biex tistabbilixxi programm adatt ta’ monitoraġġ għall-ilma maħsub għall-konsum mill-bniedem, biex tiżgura li, fil-każ ta’ nuqqas ta’ konformità mal-valuri parametriċi stabbiliti f’konformità ma’ dawn ir-regolament i- (a) jiġi vvalutat jekk dak in-nuqqas jippreżentax riskju għas-saħħa tal-bniedem li jirrikjedi azzjoni; u (b) fejn ikun meħtieġ, tittieħed azzjoni ta’ rimedju biex ittejjeb il-kwalità tal-ilma għal livell li jikkonforma mar-rekwiżiti għall-protezzjoni tas-saħħa tal-bniedem minn perspettiva ta’ protezzjoni mir-radjazzjoni. 5. Stabbiliment ta’ valuri parametriċi. (1) L-awtorità kompetenti għandha tistipula valuri parametriċi applikabbli għall-monitoraġġ ta’ sustanzi radjuattivi fl-ilma maħsub għall-konsum mill-bniedem f’konformità mal-Iskeda I. (2) Fejn il-monitoraġġ tal-ilma maħsub għall-konsum mill-bniedem isir f’konformità mar-rekwiżiti tal-Iskeda II, il-punt ta’ konformità għandu jkun: (a) fil-każ ta’ ilma pprovdut minn netwerk ta’ distribuzzjoni, il-punt fejn joħroġ mill-vit fejn normalment jittieħed l-ilma; (b) fil-każ ta’ ilma pprovdut minn bawżer, il-punt fejn joħroġ mill-bawżer; (ċ) fil-każ ta’ ilma mqiegħed fi fliexken jew kontenituri maħsuba għall-bejgħ, il-punt fejn l-ilma jitqiegħed fil-fliexken jew fil-kontenituri; (d) fil-każ ta’ ilma użat f’impriża ta’ produzzjoni tal-ikel, il-punt fejn l-ilma jintuża fl-impriża. (3) Id-definizzjoni tal-punti ta’ konformità fis-sub regolament (2)(a) hija mingħajr preġudizzju għall-għażla ta’ punt ta’ teħid ta’ kampjun, li jista’ jkun kwalunkwe punt fiż-żona tal-provvista jew fil-proċessi ta’ trattament dment li ma jkunx hemm bidla għall-agħar fil-valur tal-konċentrazzjoni bejn il-punt ta’ teħid ta’ kampjun u l-punt ta’ konformità. 6. Monitoraġġ għal sustanzi radju attivi fl-ilma. (1) (a) L-awtorità kompetenti għandha tieħu l-miżuri kollha meħtieġa biex tiżgura li l-monitoraġġ għal sustanzi radjuattivi f’ilma maħsub għall-konsum mill-bniedem isir mill-utilitajiet tal-ilma u, jew mill-provvisti tal-ilma privati f’konformità mal-istrateġiji tal-monitoraġġ u fil-frekwenzi stipulati fl-Iskeda II, sabiex tivverifika jekk il-valuri tas-sustanzi radju attivi jikkonformawx mal-valuri parametriċi stipulati skont ir-regolament 5(1). (b) L-awtorità kompetenti għandha tiżgura li jsir monitoraġġ mill-utilitajiet tal-ilma u, jew mill-provvisti tal-ilma privati sabiex jiġi żgurat li l-valur i mkejla jkunu rappreżentattivi tal-kwalità tal-ilma kkunsmat matul is-sena. Għall-ilma maħsub għall-konsum mill-bniedem li jitqiegħed fi fliexken jew kontenituri maħsuba għall-bejgħ, dan għandu jkun mingħajr preġudizzju għall-prinċipji tal-HACCP kif meħtieġ mir-Regolament (KE) Nru 852/2004 u għall-prinċipji ta’ kontroll uffiċjali kif stabbiliti fir-Regolament (KE) Nru 882/2004. (2) Għandu jitwettaq monitoraġġ għad-DI, u l-karatteristiċi tal-prestazzjoni analitika għandhom ikunu konformi mar-rekwiżiti stipulati fl-Iskeda III. (3) L-awtorità kompetenti għandha tiżgura li kull laboratorju fejn jiġu analizzati l-kampjuni jkollu sistema ta’ kontroll tal-kwalità analitiku li huwa suġġett għal verifika minn organizzazzjoni esterna approvata mill-awtorità kompetenti għal dak l-iskop. 7. Dmir li l-awtorità kompetenti tiġi infurmata. (1) Hudmir tal-utilitajiet tal-ilma u, jew tal-fornituri privati tal-ilma li immedjatament jinfurmaw lill-awtorità kompetenti b’kull nuqqas ta’ konformità u, jew nuqqasijiet mal-valur parametriku stabbilit fir-regolament 5(1) u fl-Iskeda I. (2) L-utilitajiet tal-ilma u, jew il-fornituri privati tal-ilma għandhom iwettqu t-teħid tal-monitoraġġ meħtieġ skont il-frekwenzi stipulati fl-Iskeda II. (3) Kull nuqqas ta’ konformità tal-utilitajiet tal-ilma u, jew tal-fornituri privati tal-ilma mad-dispożizzjonijiet tas-sub regolamenti) jammonta għal ksur ta’ dawn ir-regolamenti. 8. Nuqqas ta’ konformità ma’ valur parametriku. (1) L-awtorità kompetenti għandha tiżgura li kull nuqqas ta’ konformità mal-valur parametriku stabbilit skont ir-regolament 5(1) jiġi investigat minnufih sabiex tiġi identifikata l-kawża. (2) Fejn iseħħ nuqqas ta’ konformità ma’ valur parametriku, l-awtorità kompetenti għandha tivvaluta jekk in-nuqqas jippreżentax riskju għas-saħħa tal-bniedem li jirrikjedi azzjoni. (3) Fil-każ li jkun hemm ir-riskju msemmi fis-sub regolament (2), l-awtorità kompetenti għandha: (a) t ordna lill-utilitajiet tal-ilma u, jew lill-fornituri privati tal-ilma biex jieħdu azzjoni ta’ rimedju biex jikkonformaw mar-rekwiżiti għall-ħarsien tas-saħħa tal-bniedem minn perspettiva ta’ protezzjoni mir-radjazzjoni; u (b) tiżgura li l-pubbliku ġeneral i kkonċernat: (i) jiġi notifikat bir-riskju u bl-azzjoni ta’ rimedju meħuda; u (ii) jingħata pariri dwar kull miżura oħra ta’ prekawzjoni li tista’ tkun meħtieġa għall-protezzjoni tas-saħħa tal-bniedem fir-rigward ta’ sustanzi radjuattivi. (4) In-notifiki msemmija fis-sub regolament (3)(b) għandhom jinħarġu mill-awtorità kompetenti u jkunu bbażati fuq l-informazzjoni dettaljata li għandha tiġi pprovduta lilha mill-utilitajiet tal-ilma u, jew mill-fornituri privati tal-ilma. (5) L-awtorità kompetenti dejjem ikollha d-dritt li immedjatament toħroġ dawn in-notifiki lill-pubblikuladarba tali nuqqas ta’ konformità ssir magħrufa.